
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 116
                                                              din 31 mai 2018
privind aprobarea costului mediu lunar de întreținere în Creșa din cadrul Municipiului Sighișoara, a contribuției de întreținere datorate de părinți/reprezentanți legali, a finanțării sumelor necesare în completare de la bugetul local și a cuantumului alocației zilnice de hrană, pentru copiii care frecventează Creșa din cadrul Municipiului Sighișoara în anul școlar 2018 - 2019


Consiliul Local al Municipiului Sighişoara, întrunit în ședință ordinară, 


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.291/VI/3/10.05.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ținând cont de prevederile art. 9 și art. 10 din Legea nr. 263/2007 privind înfiinţarea, organizarea şi funcţionarea creşelor, cu modificările și completările ulterioare și ale art. 70 - 72 din Metodologia de organizare şi funcţionare a creşelor şi a altor unităţi de educaţie timpurie antepreşcolară, aprobată prin H.G. nr. 1252/2012, cu modificările și completările ulterioare;

Având în vedere dispozițiile prevăzute în Anexa nr. 1 la H.G. nr. 904/2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea nr. 272/2004 privind protecţia şi promovarea drepturilor copilului, dispoziții care statuează valoarea alocației de hrană pentru copiii din creșe și alte unități de educație timpurie;
Văzând referatul înregistrat la instituția noastră cu nr. 11.899/26.04.2018, al d-nei Bulboacă Claudia, asistent medical în cadrul Biroului Administrare Creșe al Municipiului Sighișoara, prin care propune spre aprobare costul mediu lunar de întreținere în Creșa din cadrul Municipiului Sighișoara, contribuția de întreținere datorată de părinți/reprezentanți legali, finanțarea sumelor necesare în completare de la bugetul local și cuantumul alocației zilnice de hrană, pentru  copiii care frecventează Creșa din cadrul Municipiului Sighișoara în anul școlar 2018 - 2019;

Ținând cont de Raportul de specialitate al Serviciului Public de Asistenţă Socială, înregistrat cu nr. 13.289/VI/3/10.05.2018, cu propunerea de aprobare a costului mediu lunar de întreținere în Creșa din cadrul Municipiului Sighișoara, a contribuției de întreținere datorate de părinți/reprezentanți legali, a finanțării  sumelor necesare în completare de la bugetul local și a cuantumului alocației zilnice de hrană, pentru  copiii care frecventează Creșa din cadrul Municipiului Sighișoara în anul școlar 2018 - 2019, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În baza art. 36, alin. (2), lit. d) şi alin. (6), lit. a), pct. 2, art. 45, alin. (2) şi a art. 115, alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă costul mediu lunar de întreținere în Creșa din cadrul Municipiului Sighișoara, în anul școlar 2018-2019, în cuantum de 698,67 lei/copil.
Art. 2. Valoarea contribuției lunare de întreținere datorate de părinţii/reprezentanţii legali ai copiilor înscriși la Creșa din cadrul Municipiului Sighișoara, se stabilește în cote procentuale și nu va depăși 20% din costul mediu lunar de întreținere, astfel:
	Venit mediu brut lunar cumulat al părinţilor/reprezentanţilor legali
	Nr.copii
	Cotă procentuală contribuţie părinţi
	Valoare contribuție/zi/copil prezent (lei)

	Peste 700 lei


	un copil
	20%
	7

	
	2 sau mai mulţi copii
	10%
	3

	între 225 - 699 lei            


	un copil              
	10%
	3

	
	2 sau mai mulţi copii
	5%
	2


Art. 3. Se aprobă finanțarea sumelor necesare în completare de la bugetul local, reprezentând diferența dintre cheltuielile totale și valoarea contribuției lunare de întreținere datorate de părinții/reprezentanții legali ai copiilor înscriși la Creșa din cadrul Municipiului Sighișoara în anul școlar 2018 - 2019.
Art. 4. Se aprobă scutirea de la plata contribuției, sarcina fiind preluată de bugetul local, a părinților/reprezentanților legali care au în îngrijire copii ce sunt expuşi riscului de separare de familie şi au aprobate planuri de servicii.
Art. 5. Se aprobă cuantumul alocației zilnice de hrană pentru copiii înscriși la Creșa din cadrul Municipiului Sighișoara în anul școlar 2018-2019, în sumă de 12 lei/copil.

Art. 6. Cu data intrării în vigoare a prezentei, se abrogă orice alte dispoziții contrare.

Art. 7. Biroul Administrare Creșe, Serviciul Public de Asistență Socială și Biroul Buget, Contabilitate, Salarizare - Direcția Economică din cadrul Municipiului Sighișoara, se încredinţează cu ducerea la îndeplinire a prevederilor prezentei.

Art. 8. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Public Asistență Socială;
  2 ex. Biroul Administrare Creșe;
  1 ex. Biroul Buget, Contabilitate, Salarizare - Direcţia Economică.

11 ex. 
B.A.
